rejauldu/bengali-wikipedia huggingface dataset:
নবকুমার চট্টোপাধ্যায় একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ১৯৭২ সালে তিনি মেমারি থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০১৫ সালের ১৪ মার্চ ভারতীয় জাতীয় কংগ্রেস থেকে সর্বভারতীয় তৃণমূল কংগ্রেসে যোগদান করেন। তিনি ২০১৫ সালের ২২ আগস্ট ৭১ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০১৫-এ মৃত্যু বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
মেরি এলেন কুক, পেশাগতভাবে মেরি কেরি নামে পরিচিত, একজন মার্কিন প্রাক্তন প্রাপ্তবয়স্ক চলচ্চিত্র অভিনেত্রী, প্লেবয় মডেল, রেডিও হোস্ট, চলচ্চিত্র পরিচালক এবং রাজনীতিবিদ। যিনি ভিএইচ১ রিয়েলিটি টিভি সিরিজ সেলিব্রিটি রিহ্যাব এবং সোবার হাউসে তার উপস্থিতির জন্য পরিচিত। ২০২১ সালের এপ্রিলে, তিনি ঘোষণা করেছিলেন যে, তিনি ক্যালিফোর্নিয়ার গভর্নরের জন্য প্রতিদ্বন্দ্বিতা করবেন, কিন্তু তিন মাস পরে তিনি দৌড় থেকে সরে আসেন।    প্রাথমিক জীবন  কেরি ক্লিভল্যান্ড, ওহাইওতে জন্মগ্রহণ করেছিলেন, তার পিতা সেরিব্রাল পলসি এবং মা সিজোফ্রেনিয়ায় আক্রান্ত। তিনি তিন মাস বয়স থেকে তার দাদা-দাদির কাছে বেড়ে ওঠেন, সাত বছর বয়সে তারা ফ্লোরিডার ফোর্ট লডারডেলে চলে যান।  তিনি বৃত্তি নিয়ে ফোর্ট লডারডেলের পাইন ক্রেস্ট প্রিপারেটরি স্কুলে পড়াশোনা করেন।  ১৬ বছর বয়সে তিনি তার দাদাকে হারান। ১৯৯৯ সালে, তিনি থিয়েটারে ডিগ্রী পাওয়ার অভিপ্রায়ে ফ্লোরিডা আটলান্টিক বিশ্ববিদ্যালয়ে (এফএইউ-এ ভর্তি হন। তিন বছর পর, তিনি ২১ বছর বয়সে তার পরিবারকে আরও ভালভাবে সহায়তা করার জন্য বিশ্ববিদ্যালয় ছেড়েছিলেন।     তথ্যসূত্র    বহিঃসংযোগ            বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:ফ্লোরিডার পর্নোগ্রাফিক চলচ্চিত্র অভিনেত্রী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:১৯৮০-এ জন্ম বিষয়শ্রেণী:ক্যালিফোর্নিয়ার স্বতন্ত্র রাজনীতিবিদ
গাম্বিয়া ফুটবল ফেডারেশন (; এছাড়াও সংক্ষেপে জিএফএফ নামে পরিচিত) হচ্ছে গাম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫২ সালে প্রতিষ্ঠিত হয়েছে। এটি প্রতিষ্ঠার ১৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৬৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গাম্বিয়ার বৃহত্তম শহর সেরেকুন্দায় অবস্থিত।  এই সংস্থাটি গাম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএ লীগ প্রথম বিভাগ, জিএফএ লীগ দ্বিতীয় বিভাগ এবং গাম্বীয় কাপের মতো প্রতিযোগিতার সকল কার্যক্রম পরিচালনা করে। বর্তমানে গাম্বিয়া ফুটবল ফেডারেশনের সভাপতির দায়িত্ব পালন করছেন লামিন কাবা বাজো এবং সাধারণ সম্পাদকের দায়িত্ব পালন করছেন লামিন জাসি।  কর্মকর্তা   অবস্থান  নাম সভাপতি  লামিন কাবা বাজো সহ-সভাপতি  বাকারি জাম্মেহ সাধারণ সম্পাদক  লামিন জাসি কোষাধ্যক্ষ  কেমো সিসে গণমাধ্যম এবং যোগাযোগ পরিচালক  বাকারি বালদেহ প্রযুক্তিগত পরিচালক  সাং এনদং ফুটসাল সমন্বয়কারী  আলহাগি ফায়ে জাতীয় দলের কোচ (পুরুষ)  টম সেইন্টফিট জাতীয় দলের কোচ (নারী)  মারিয়ামা সোয়ে রেফারি সমন্বয়কারী  সিদি মান্নেহ  তথ্যসূত্র  বহিঃসংযোগ     ফিফা-এ গাম্বিয়া ফুটবল ফেডারেশন    ক্যাফ-এ গাম্বিয়া ফুটবল ফেডারেশন   বিষয়শ্রেণী:গাম্বিয়া ফুটবল ফেডারেশন বিষয়শ্রেণী:১৯৫২-এ গাম্বিয়া-এ প্রতিষ্ঠিত বিষয়শ্রেণী:১৯৫২-এ প্রতিষ্ঠিত ক্রীড়া সংস্থা বিষয়শ্রেণী:গাম্বিয়ার ক্রীড়া নিয়ন্ত্রণ সংস্থা বিষয়শ্রেণী:গাম্বিয়ার ফুটবল পরিচালনা পরিষদ বিষয়শ্রেণী:ক্যাফের সদস্য
গোরচাঁদ মুরমু একজন সাঁওতালি লেখক এবং জাতীয় শিক্ষক পুরস্কার বিজয়ী শিক্ষক।  প্রাথমিক জীবন লেখক গোরচাঁদ মুরমু ৮ মে ১৯৬২ সালে পশ্চিমবঙ্গের বাঁকুড়া জেলার সারেঙ্গা থানার চৌতাড়া ডাক ঘরের অধীন বাঁন্দাসোল গ্রামে জন্মগ্রহণ করেন। বাবার নাম গঙ্গারাম মুরমু এবং মাতা নাম বাশাবালা।  শিক্ষা জীবন  কর্ম জীবন  সাহিত্য চর্চা  প্রকাশিত বই  সম্মান  তথ্যসূত্র  বহিঃসংযোগ  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:সাঁওতালি লেখক
thumb|দাপ্তরিক প্রতিকৃতি, ২০১৯ ক্যারোলিন জুলিয়া ডিনেনেজ, কিম্বলটনের ব্যারনেস ল্যাঙ্কাস্টার,  (জন্ম ২৮ অক্টোবর ১৯৭১  ), ডেম ক্যারোলিন ডিনেনেজ নামেও পরিচিত,  একজন ব্রিটিশ কনজারভেটিভ পার্টির রাজনীতিবিদ যিনি ২০১০ সাল থেকে গোসপোর্টের সংসদ সদস্য (এমপি) ছিলেন,  তিনি ২০১৫,  ২০১৭,  এবং ২০১৯ সালে পুনরায় নির্বাচিত হন।   তথ্যসূত্র   বিষয়শ্রেণী:যুক্তরাজ্যের নারী মন্ত্রী বিষয়শ্রেণী:ইংল্যান্ডের নারী কাউন্সিলর বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
বিশ্বজিৎ দেবনাথ বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   জীবনের প্রথমার্ধ  দেবনাথের জন্ম ১ এপ্রিল ১৯৬৩ সালে। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর করেছেন।   কর্মজীবন  দেবনাথ ১০ মে ১৯৯২ সালে বাংলাদেশ বার কাউন্সিলে নিবন্ধিত হন। তিনি ১৯৯৭ সালের ১ ফেব্রুয়ারি হাইকোর্ট বিভাগের আইনজীবী হন   ৮ ফেব্রুয়ারি ২০০৯-এ, দেবনাথ বাংলাদেশের একজন ডেপুটি অ্যাটর্নি জেনারেল নিযুক্ত হন।  ২০১৬ সালের অক্টোবরে, দেবনাথকে দুর্গা পূজার নিরাপত্তা নিশ্চিত করার জন্য মুন্সিগঞ্জ জেলায় পাঠানো হয়েছিল।  ১ মার্চ ২০১৮ তারিখে দেবনাথ বাংলাদেশ সুপ্রিম কোর্টের আপিল বিভাগের একজন আইনজীবী হন।  ২০২১ সালের এপ্রিলে, বাংলাদেশ নৌবাহিনীর একজন কর্মকর্তাকে লাঞ্ছিত করার জন্য আওয়ামী লীগের সংসদ সদস্য হাজী সেলিমের ছেলে এরফান সেলিমের শুনানিতে দেবনাথ রাষ্ট্রের প্রতিনিধিত্ব করেন।  দেবনাথ ৩০ জুলাই ২০২২ পর্যন্ত ডেপুটি অ্যাটর্নি জেনারেল হিসেবে দায়িত্ব পালন করেন তিনি ৩১ জুলাই হাইকোর্ট বিভাগের অতিরিক্ত বিচারপতি হিসেবে নিয়োগ পান।   ২০২৩ সালের মে মাসে, দেবনাথ এবং বিচারপতি শেখ হাসান আরিফ বাংলাদেশ হাইকোর্টের কর্মচারীদের টিপস বা গ্র্যাচুইটি গ্রহণ করতে নিষেধ করে একটি রায় দেন এবং এটি গ্রহণ করাকে দুর্নীতি হিসাবে গণ্য করা হবে।   তথ্যসূত্র     বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী হিন্দু
শায়খ মুহাম্মদ আমিন এর (আনুমানিক ১৯১৪  – ২৭ জুন ২০১৩) ছিলেন উসমানীয় ঐতিহ্যে প্রশিক্ষিত একজন ইসলামী পণ্ডিত। তিনি শিক্ষাদান এবং আধ্যাত্মিকতার প্রতি নিবেদিতপ্রাণ জীবনযাপন করেছিলেন। তিনি দিয়ারবাকিরের অটোমান প্রদেশের কুলুয়ান গ্রামে জন্মগ্রহণ করেন। তার পরিবার মিরান নামক একটি কুর্দি উপজাতির অন্তর্ভুক্ত ছিল।  মুহাম্মদ এমিন দশ বছর বয়সে এতিম হন এবং পাহাড়ের ধারে ভেড়া চরানোর মাধ্যমে কঠিন পরিস্থিতিতে তার শৈশবকাল কাটিয়েছিলেন। ছোটবেলায় তার লেখাপড়া শেখার তীব্র ইচ্ছা ছিল। তিনি পাথর দিয়ে পাথরে শব্দ খোদাই করতেন এবং আল্লাহর কাছে প্রার্থনা করতেন যেন তাকে কুরআন পড়ার ক্ষমতা দান করা হয়।  হজ সম্পন্ন করার পর প্রায় ২৫ বছর বয়সে, মুহাম্মদ এমিন পূর্ব আনাতোলিয়া এবং পরে সিরিয়ায় ধর্মীয় শিক্ষা অর্জনের উদ্দেশ্যে যাত্রা শুরু করেন। তিনি ঐতিহ্যবাহী শাখাগুলি অধ্যয়ন করেছিলেন। যার মধ্যে ছিল আরবি রূপবিদ্যা ( সারফ ), বাক্য গঠন ( নাহও ), যুক্তি ( মানতিক ), ভাষা তত্ত্ব ( ইলম আল-ওয়াদ ), অলঙ্কারশাস্ত্র ( বালাগা ), যুক্তিবাদী ধর্মতত্ত্ব ( কালাম ), আইনশাস্ত্র ( ফিকাহ ), আইন তত্ত্ব ( উসুল আল-ফিকাহ ), কুরআনের ব্যাখ্যা ( তাফসীর ), ভবিষ্যদ্বাণীমূলক ঐতিহ্য ( উসুল আল-হাদীস )।  এসব বিষয়ের অনেক প্রধান শিক্ষামূলক গ্রন্থ মুখস্থ করেন।  তিনি নকশবন্দী  সূফি তরিকার মুর্শিদদের সান্নিধ্যে আত্মশুদ্ধির সাধনাও করেন। তিনি উত্তম চরিত্র এবং স্পষ্ট আধ্যাত্মিক উদ্দেশ্য বজায় রাখার জন্য পরিচিত ছিলেন। তিনি বেদিউজ্জামান নুরসির সাথে দেখা করেছিলেন এবং পড়াশোনা করেছিলেন।  শায়খ আমিন আরবি ভাষায় প্রচুর সংখ্যক বই প্রকাশ করেছিলেন। একটি শক্তিশালী শিক্ষাগত দৃষ্টিভঙ্গির সাথে, তিনি আরবি ভাষাতত্ত্বের মধ্যে মৌলিক শাখাগুলির (যেমন রূপবিদ্যা, বাক্য গঠন এবং যুক্তিবিদ্যা ) উপর মনোনিবেশ করেছিলেন, তবে আরও উন্নত শাখাগুলিতেও (যেমন ইসলামী আইন, বিশেষ করে আধ্যাত্মিক শুদ্ধিকরণ বা সুফিবাদের সাথে সম্পর্কিত) লেখালেখি করেছিলেন। তিনি বলেছেন যে তাঁর পাণ্ডিত্যের একটি প্রধান লক্ষ্য হল বর্তমান সময়ের চাহিদা এবং উদ্বেগের সাথে ইসলামের ঐতিহ্যবাহী ধর্মীয় বিজ্ঞানকে খাপ খাইয়ে নেওয়া। See biographical introduction to Muhammad Emin Er, The Soul of Islam: Essential Doctrines and Beliefs, Shifâ Publishers, 2008,   শায়খ এমিন ইহুদি-খ্রিস্টান ঐতিহ্যের অনেক মৌলিক শিক্ষার সাথে ইসলামী চিন্তাধারার সামঞ্জস্য সম্পর্কে বিবৃতি দিয়েছেন। বিশেষ করে যে মুহাম্মদের জীবনের কঠোর অনুকরণ অবশ্যই মুমিনদের  ঈসা এবং মুসার  অনুকরণের দিকে পরিচালিত করে। তাদের ইসলামে গুরুত্বপূর্ণ নবী হিসেবে বিবেচনা করা হয়।Muhammad Emin Er, Laws of the Heart: A Practical Introduction to the Sufi Path, Shifâ Publishers, 2008,   শায়খ এমিনের ছাত্রদের মধ্যে রয়েছে মোখতার মাগরাউই এবং খলিল আবদুর-রশিদ।   তথ্যসূত্র   বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:তুর্কি কুর্দি ব্যক্তি বিষয়শ্রেণী:কুর্দি ইতিহাসবিদ বিষয়শ্রেণী:২০১৩-এ মৃত্যু বিষয়শ্রেণী:জন্মের সাল অনিশ্চিত
এ কে এম মোরশেদ বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-৮ আসনের সংসদ সদস্য ছিলেন।   রাজনৈতিক জীবন  এ কে এম মোরশেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-৮ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
এক্সট্রিমলি ইউনিক ডায়নামিক হলো ২০২৪ সালে মুক্তিপ্রাপ্ত একটি আমেরিকান গাঁজাখুরী আত্মসচেতন-হাস্যরস ধারার চলচ্চিত্র যা ক্যাথরিন ডুডাস, ইভান লিউং এবং হ্যারিসন শু দ্বারা রচিত এবং পরিচালিত হয়েছে। চলচ্চিত্রটির প্রধান ভূমিকায় অভিনয় করেছেন লিউং এবং শু। ২০২৪ সালের ২১শে মার্চ সোনোমা আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। ২০২৫ সালের ১০ই জানুয়ারী এটি প্রেক্ষাগৃহে মুক্তি পায়।   পটভূমি  দীর্ঘদিনের প্রাণের বন্ধু ড্যানি এবং রায়ান রায়ান আলবার্টার এডমন্টনে চলে যাওয়ার আগে সপ্তাহান্তে একসাথে সময় কাটাচ্ছেন। তারা এমন একটি সিনেমা তৈরির সিদ্ধান্ত নেন যেখানে দুই বন্ধুকে দেখানো হবে যারা একটি সিনেমা তৈরি করছে।   অভিনেতা   ড্যানিয়েল চরিত্রে ইভান লিউং  রায়ান চরিত্রে হ্যারিসন শু  হাডসন ইয়াং নিজ নাম চরিত্রে  ড্যান চরিত্রে নাথান ডোয়ান   উৎপাদন  ইভান লিউং এবং হ্যারিসন শু চলচ্চিত্রটি রচনা ও পরিচালনা করেছেন, এবং এতে অভিনয়ও করেছেন। তারা প্রত্যেকে তিনটি করে চরিত্রে ভূমিকা পালন করেছেন। তারা চলচ্চিত্রটি তৈরির জন্য প্রযোজনা সংস্থা হিরোইক ইমপ্যাক্ট গঠন করেন, যার মধ্যে দিয়ে তাদের দুজনেরই প্রথম পূর্ণদৈর্ঘ্য চলচ্চিত্র নির্মাণের অভিষেক হয়। এটি ছিল চলচ্চিত্রের তৃতীয় সহ-লেখক এবং সহ-পরিচালক ক্যাথরিন ডুডাসের (২০২২ সালে জুনিপার-এ তার অভিষেকের পর) দ্বিতীয় পূর্ণদৈর্ঘ্য চলচ্চিত্র। চলচ্চিত্রটি প্রযোজনা করেছেন লিউং, শু এবং নোয়েল ডো-মুরাকামি।  লিউং এবং শু এক মাসের মধ্যে চিত্রনাট্য লেখা শেষ করেন এবং এর প্রায় তিন সপ্তাহ পরে তারা চিত্রগ্রহণ শুরু করেছিলেন। তারা পাঁচ দিনে চলচ্চিত্রটি ধারণ করেছিলেন, প্রায়শই দুটি ক্যামেরা ব্যবহার করে, এবং পরে বেশ কয়েক দিন ধরে পুনরায় কিছু দৃশ্য ধারণ করেন। তারা চলচ্চিত্রটি নিজস্ব অর্থায়নে নির্মাণ করেছেন।   মুক্তি  ২০২৪ সালের ২১শে মার্চ সোনোমা আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। ২০২৪ সালের ১৯শে জুন ঘোষণা করা হয়, যে স্ট্র্যান্ড রিলিজিং উত্তর আমেরিকায় চলচ্চিত্রটির বিতরণ সত্ব কিনে নিয়েছে। চলচ্চিত্রটি ২০২৫ সালের ১০ই জানুয়ারী মার্কিন যুক্তরাষ্ট্রে মুক্তি পায়। মুক্তির প্রথম সপ্তাহান্তে এটি একটি মাত্র প্রেক্ষাগৃহ থেকে ৩৮,২০৭ মার্কিন ডলার আয় করে। ২০২৫ সালের এপ্রিলে মাসে, চলচ্চিত্রটি পোল্যান্ডে অনুষ্ঠিত এলজিবিটি+ চলচ্চিত্র উৎসবে প্রদর্শিত হবে।   পুরস্কার   বছর পুরস্কার বিভাগ প্রাপক(রা) ফলাফল  ২০২৪ রোড আইল্যান্ড আন্তর্জাতিক চলচ্চিত্র উৎসব অল্টারনেটিভ স্পিরিট পুরস্কার এক্সট্রিমলি ইউনিক ডায়নামিক   মন্টক্লেয়ার চলচ্চিত্র উৎসব ভবিষ্যৎ/বর্তমান প্রতিযোগিতা  ২০২৫ কোয়ের্টি অ্যাওয়ার্ডস হাস্যরসাত্মক চলচ্চিত্র    তথ্যসূত্র    বহিঃসংযোগ     বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২৪-এর হাস্যরসাত্মক চলচ্চিত্র বিষয়শ্রেণী:২০২৪-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
কবির আহম্মদ (জন্ম: ১৯৪৬, মৃত্যু: ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   জন্ম ও শিক্ষাজীবন  কবির আহম্মদের পৈতৃক বাড়ি চট্টগ্রাম জেলার মীরসরাই উপজেলার ধূম ইউনিয়নের মোবারকঘোনা গ্রামে। তার বাবার নাম বদিউর রহমান এবং মায়ের নাম সুফিয়া খাতুন। তার স্ত্রীর নাম বিবি ফাতেমা। তাঁদের এক মেয়ে, তিন ছেলে।   কর্মজীবন  কবির আহম্মদ পাকিস্তান সেনাবাহিনীর গোলন্দাজ ইউনিটে চাকরি করতেন। ১৯৭১ সালে পাকিস্তানের (তখন পশ্চিম পাকিস্তান) ক্যাম্বেলপুরে কর্মরত ছিলেন। ফেব্রুয়ারি মাসের প্রথমার্ধে তিন মাসের ছুটিতে বাড়ি আসেন। মুক্তিযুদ্ধ শুরু হলে এপ্রিল মাসে ভারতে গিয়ে যুদ্ধে যোগ দেন। তাকে হরিণা ক্যাম্পের প্রশিক্ষক হিসেবে নিয়োগ দেওয়া হয়। সেপ্টেম্বর মাসের প্রথমার্ধে মুক্তিবাহিনীর গোলন্দাজ দলে অন্তর্ভুক্ত হন। তার পরিচালনায় মুজিব ব্যাটারি কয়েকবার বিভিন্ন স্থানে পাকিস্তান সেনাবাহিনীর প্রতিরক্ষা অবস্থানে গোলাবর্ষণ করে।   মুক্তিযুদ্ধে ভূমিকা  ১৯৭১ সালে মুক্তিযুদ্ধ চলাকালে সেপ্টেম্বর মাসের প্রথমার্ধ পর্যন্ত মুক্তিবাহিনীর নিজস্ব গোলন্দাজ বাহিনী (আর্টিলারি) ছিল না। এ সময় ভারত মুক্তিবাহিনীকে কয়েকটি ৩.৭ ইঞ্চি প্যাক হাউইটজার (ফিল্ড আর্টিলারি গান) প্রদান করে। তা দিয়ে মুক্তিবাহিনীর ‘কে’ ফোর্সের জন্য ফিল্ড আর্টিলারি ব্যাটারি (গোলন্দাজ দল) গঠন করা হয়। এর নাম দেওয়া হয় মুজিব (বা ১ ফিল্ড) ব্যাটারি। এতে অন্তর্ভুক্ত হন কবির আহম্মদ। তিনি একটি কামান পরিচালনার দায়িত্ব পান। মুজিব ব্যাটারিতে ছিল ছয়টি কামান। আর্টিলারি ফায়ার সমর্থন দিয়ে তারা মুক্তিযোদ্ধাদের সহায়তা করেন। ব্যাটারি প্রথম যুদ্ধে অংশ নেয় অক্টোবর মাসের মাঝামাঝি। ১৪ অক্টোবর নিয়মিত মুক্তিবাহিনীর কয়েকটি দল পাকিস্তান সেনাবাহিনীর সালদা নদী প্রতিরক্ষায় প্রথাগত আক্রমণ (কনভেনশনাল অ্যাটাক) চালায়। চূড়ান্ত আক্রমণের আগে পাকিস্তানিদের প্রতিরক্ষা অবস্থানে মুজিব ব্যাটারির কামান দিয়ে অসংখ্য গোলা ছোড়া হয়। বিভিন্ন স্থানে ছড়িয়ে ছিল পাকিস্তানিদের প্রতিরক্ষা। সে জন্য কামানগুলো পাকিস্তানি প্রতিরক্ষার চারদিকে বিভিন্ন স্থানে বসিয়ে গোলা ছোড়া হয়। এই আক্রমণে কবির আহম্মদও অংশ নেন। তিনি তার নেতৃত্বে পরিচালিত কামান দিয়ে সালদা নদীর বায়েক এলাকায় গোলাবর্ষণ করেন। সঠিক নিশানায় গোলাবর্ষণ করার ক্ষেত্রে তিনি যথেষ্ট কৃতিত্ব ও দক্ষতা প্রদর্শন করেন। এর ফলে পাকিস্তান সেনাবাহিনীর বায়েক এলাকার প্রতিরক্ষার বিশেষত কয়েকটি বাংকারের ব্যাপক ক্ষয়ক্ষতি হয়। সেখানে মাটির ওপরে ও নিচে ছিল পাকিস্তানিদের তিন স্তরের বাংকার। বাংকারগুলো ছিল রেলের বগি দিয়ে তৈরি। ওপরের স্তর যুদ্ধের জন্য। মধ্যম স্তর গোলাবারুদ রাখাসহ অন্যান্য কাজে ব্যবহারের জন্য। নিচের স্তর ছিল বিশ্রামের জন্য। কবির আহম্মদের দলের ছোড়া কামানের গোলায় দু-তিনটি বাংকার সম্পূর্ণ ধ্বংস এবং কয়েকটি আংশিক ক্ষতিগ্রস্ত হয়। গোলার আঘাতে কয়েকজন পাকিস্তানি সেনা নিহত ও আহত হয়। বায়েক এলাকায় কবির আহম্মদের দলের নিখুঁত গোলাবর্ষণের পর মুক্তিযোদ্ধারা একযোগে ঝাঁপিয়ে পড়েন পাকিস্তানিদের ওপর। তুমুল যুদ্ধ শুরু হয়। যুদ্ধ চলা অবস্থায়ও তিনি গ্রিড রেফারেন্স (শত্রুর নতুন অবস্থান সম্পর্কে তথ্য) অনুযায়ী গোলাবর্ষণ করেন। এতেও পাকিস্তানি সেনাদের বেশ ক্ষতি হয়। একপর্যায়ে পাকিস্তানিরা বায়েক থেকে পিছু হটে যায়।   পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:চট্টগ্রাম জেলার মুক্তিযোদ্ধা বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মীরসরাই উপজেলার ব্যক্তি
রিয়ানন ফিশ (জন্ম: ১৪ মার্চ ১৯৯১) একজন কানাডীয় বংশোদ্ভূত অস্ট্রেলীয় অভিনেত্রী। তার প্রথম পর্দায় অভিনয় ছিল টেলিভিশন সোপ অপেরা নেবারস -এ লিসা জেফ্রিস। তিনি ডিজনি চ্যানেলের অনুষ্ঠান অ্যাজ দ্য বেল রিংস -এ রকি চরিত্রে এবং প্লেয়িং ফর চার্লি- তে লরা চরিত্রে অভিনয় করেছিলেন। ২০১০ থেকে ২০১৩ পর্যন্ত, তিনি হোম অ্যান্ড অ্যাওয়ে- তে এপ্রিল স্কটের চরিত্রে অভিনয় করেছিলেন। ফিশ ড্যান্সিং উইথ দ্য স্টারস- এর ১৩তম মৌসুমে অংশ নিয়েছিলেন এবং ২০১৬ সালে তিনি দ্য ১০০- এর পুনরাবৃত্ত কাস্টে অন্টারি চরিত্রে যোগ দিয়েছিলেন।   প্রাথমিক এবং ব্যক্তিগত জীবন  ফিশের জন্ম কানাডার আলবার্টার ক্যালগারিতে। তার পরিবার যখন মেলবোর্নে স্থানান্তরিত হয় তখন তার চার বছর বয়স। তার ১২ বছর বয়সে তার বাবা কাজের জন্য রাশিয়ায় স্থানান্তরিত হন, কিন্তু পরিবারকে অস্ট্রেলিয়ায় রাখার সিদ্ধান্ত নেন।http://au.tv.yahoo.com/home-and-away/video/watch/19411607/rhiannon-and-aric-rumba/ Rhiannon and Aric - Rumba ফিশ ক্যাম্বারওয়েল গার্লস গ্রামার স্কুল এবং চিলড্রেন'স পারফর্মিং কোম্পানি অফ অস্ট্রেলিয়ায় পড়াশোনা করেন, যেখান থেকে তিনি ২০০৮ সালে পাশ করেন। ফিশ এগারো বছর বয়সে অভিনয়ে ক্যারিয়ার গড়ার সিদ্ধান্ত নেন।   তথ্যসূত্র    বাহ্যিক লিঙ্কগুলি        বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:মেলবোর্নের অভিনেত্রী বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় শিশু অভিনেত্রী বিষয়শ্রেণী:অস্ট্রেলীয় ধারাবাহিক নাটক অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় শিশু অভিনেত্রী বিষয়শ্রেণী:অস্ট্রেলিয়ায় কানাডীয় অভিবাসী বিষয়শ্রেণী:কানাডীয় সোপ অপেরা অভিনেত্রী
বরোবুদুর মন্দির প্রাঙ্গণ ইন্দোনেশিয়ার মধ্য জাভায় অবস্থিত একটি এলাকা যার মধ্যে তিনটি বৌদ্ধ মন্দির অবস্থিত। একসাথে পুরো প্রাঙ্গণ ইউনেস্কো বিশ্ব ঐতিহ্যবাহী স্থান হিসেবে স্বীকৃত। বরোবুদুর, মেনদূত ও পাওন নামক তিনটি মন্দির এর মধ্যে পড়ে। মন্দির তিনটি একটি সরল রেখায় অবস্থিত ও অষ্টম থেকে নবম শতাব্দীর মধ্যে শৈলেন্দ্র সাম্রাজ্যে তৈরী বলে মনে করা হয়।  thumb|left|300px| বরোবুদুর, মেনদূত ও পাওন বৌদ্ধ মন্দিরের অন্সথান - একটি সরল রেখায় thumb|right|240px|বরোবুদুর মন্দির thumb|right|240px|মেনদূত মন্দির thumb|right|240px|পাওন মন্দির  বরোবুদুর জগ্যকরতা থেকে আনুমানিক ৪০ কিমি  দক্ষিণ-পশ্চিমে, দুটি যমজ আগ্নেয়গিরি সুন্দরো-সুম্বিং ও মেরবাবু-মেরাপি এবং দুটি নদী প্রোগো ও এলোর মধ্যে একটি উত্থিত এলাকায় অবস্থিত। স্থানীয় শ্রুতি অনুযায়ী কেদু সমভূমি বলে পরিচিত জায়গাটি একটি জাভানি পবিত্র স্থান এবং উচ্চ কৃষি উর্বরতার জন্য একে জাভার বাগান বলা হয়। Soekmono (1976), page 1.  বিংশ শতাব্দীর প্রথম দিকে এখানে পুনরুদ্ধারের কাজ চলার সময় লক্ষ করা হয় বরোবুদুর, পাওন ও মেনদূত মন্দির তিনটি একটি সরল রেখায় অবস্থিত।  এটি আকস্মিকও হতে পারে, তবে স্থানীয় লোক কাহিনী অনুযায়ী বহুদিন আগের যে ইট-বাঁধানো, দুদিকে দেওয়াল দেওয়া বরোবুদুর থেকে মেনদূত অবধি রাস্তার কথা শোনা যায়, তার সাথে মন্দিরগুলির অবস্থানের সংযোগ পাওয়া যায়। তিনটি মন্দিরের স্থাপত্যশৈলী একধরনের ও কারুকাজ সমসাময়িক, যা থেকে অনুমান করা যায় এদের মধ্যে কোনো ধর্মীয় সম্পর্ক থাকতে পারে, যদিও সেটা কি তার হদিশ এখনও পাওয়া যায়নি।  যাদুঘর বরোবুদুর মন্দির প্রাঙ্গণে দুইটি যাদুঘর আছে। কারমাউইভাংগা যাদুঘর ও সমুদ্র রক্সা যাদুঘর।  অন্যান্য প্রত্নতাত্ত্বিক স্থান তিনটি মন্দির ছাড়াও এই এলাকায় আরো বৌদ্ধ ও হিন্দু মন্দির ছড়িয়ে আছে। এরমধ্যে সবথেকে পুরনো ৭৩২ সালে তৈরী গুনুংগ উকির বা কাংগাল হিন্দু মন্দির। মন্দির প্রাঙ্গণে পাওয়া কাংগাল লিপি থেকে জানা যায় শৈব রাজা সঞ্জয় উকির  পাহাড়ের মাথায় বরোবুদুরের ১০ কিমি পূর্বে এটি বানান। এছারাও আছে মেনদূতের পূর্বে গাওয়েন মন্দির ও পাওনের দক্ষিণে বানোন হিন্দু মন্দির। অনেক পাথর খুজে না পাওয়া যাওয়ায় এটি আর পুনর্গঠন করা সম্ভব হয়নি। কিন্তু এই এলাকায় অনেক পাথরের হিন্দু দেব দেবীর মূর্তি পাওয়া যায়। সেগুলি জাকার্তায় ইন্দোনেশিয় জাতীয় যাদুঘরে রাখা আছে।  তথ্যসূত্র  বিষয়শ্রেণী:পুরাজ্যোতির্বিজ্ঞান বিষয়শ্রেণী:ইন্দোনেশিয়ার প্রত্নতাত্ত্বিক স্থান বিষয়শ্রেণী:প্রাক্তন বৌদ্ধ বিহার বিষয়শ্রেণী:ইন্দোনেশিয়ার বিশ্ব ঐতিহ্যবাহী স্থান
সৈয়দ রাসেল (জন্ম: জুলাই ৩, ১৯৮৪, যশোর) বাংলাদেশ ক্রিকেট দলের বামহাতি মিডিয়াম পেস বোলার। টেস্ট খেলায় তার অভিষেক হয় ২০০৫ সালে কলম্বোয় শ্রীলঙ্কার বিপক্ষে। একদিনের খেলায় অভিষেক হয় শ্রীলঙ্কার সেই সফরেই।   পরিসংখ্যান   বোলিং পরিসংখ্যান   বোলিং পরিসংখ্যানঃ (৩০/০৩/২০১৪) ধরন	 খেলা	 বল	 রান	 উইকেট	 গড়	 ইকোনমি রেট স্ট্রাইক রেট সেরা ৫ উ/ই ১০ উ/ম্যা টেস্ট ক্রিকেট ৬ ৮৭৯ ৫৭৩ ১২ ৪৭.৭৫ ৩.৯১ ৭৩.২০ ৪/১২৯ ০ ০ একদিনের আন্তর্জাতিক ক্রিকেট ৫২ ২৬৫৭ ২০৫১ ৬১ ৩৩.৬২ ৪.৬৩ ৪৩.৫০ ৪/২২ ০ ০ প্রথম-শ্রেণীর ক্রিকেট ৬২ ৯৯১১ ৪৮৫৯ ১৮২ ২৬.৬৯ ২.৯৪ ৫৪.৪০ ৮/৬৭ ৬ ২  ব্যাটিং পরিসংখ্যান   ব্যাটিং পরিসংখ্যানঃ (৩০/০৩/২০১৪) ধরন	 খেলা	 ইনিংস	 অপঃ	 রান	 সর্বোচ্চ গড়	 স্ট্রাইক রেট ১০০	 ৫০ ক্যাচ	 টেস্ট ক্রিকেট ৬ ১২ ৪ ৩৭ ১৯ ৪.৬২ ৩৮.৯৪ ০ ০ ০ একদিনের আন্তর্জাতিক ক্রিকেট ৫২ ২৭ ১১ ৮১ ১৫ ৫.০৬ ৪৩.৭৮ ০ ০ ৮ প্রথম-শ্রেণীর ক্রিকেট ৬২ ৯৭ ২৪ ১১০৬ ৯১ ১৫.১৫ ৫২.০২ ০ ২ ১৭   বহিঃসংযোগ       বিষয়শ্রেণী:১৯৮৪-এ জন্ম বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:২১শ শতাব্দীর বাংলাদেশী ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:খুলনা বিভাগ থেকে আগত ক্রিকেটার বিষয়শ্রেণী:যশোর জেলার ব্যক্তি বিষয়শ্রেণী:বরিশাল বিভাগের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ডডেলধুরা জেলা(), হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। এই জেলার আয়তন । ডডেলধুরা হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা হচ্ছে ১২৬,১৬২ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৪২,০৯৪ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:সুদূরপশ্চিম প্রদেশের জেলা
থাম্ব|অন্নপূর্ণা অন্নপূর্ণা (জন্মনাম উমামাহেশ্বরী; জন্মঃ ১৭ অক্টোবর ১৯৪৮) যিনি অন্নপূর্ণাম্মা নামেও পরিচিত, একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তিনি মা, শাশুড়ি, এবং ঠাকুমা, পিসিমা ইত্যাদি বয়স্ক ও রাশভারী মহিলা চরিত্রে অভিনয়ের জন্য পরিচিত। তিনি ১৯৭৫ সালে দাসারি নারায়ণ রাও পরিচালিত জনপ্রিয় তেলুগু চলচ্চিত্র স্বর্গম নরকম -এ অভিনয় করে একজন অভিনেতা হিসাবে তার চলচ্চিত্র জীবন শুরু করেন। তিনি এই সিনেমাতে অভিনেতা মোহন বাবুর সাথে অভিনয় করেছিলেন। তিনি ৭০০ টিরও বেশি চলচ্চিত্রে অভিনয় করেছেন এবং তিনটি নন্দী পুরস্কার জিতেছেন।   প্রাথমিক জীবন  অন্নপূর্ণা ১৭ অক্টোবর ১৯৪৮ সালে ভারতের অন্ধ্রপ্রদেশে রাজ্যের বিজয়ওয়াড়া জেলায় জন্মগ্রহণ করেছিলেন। তার নাম রাখা হয়েছিল উমামাহেশ্বরী। তার পিতা ও মাতা ছিলেন যথাক্রমে প্রসাদ রাও এবং সিতারাভম্মার। যদিও তার পিতৃদত্ত নাম ছিল উমা, কিন্তু অভিনেত্রী হিসাবে তিনি অন্নপূর্ণা নামেই সুপরিচিত। যখন তিনি দাসারি নারায়ণ রাও-পরিচালিত স্বর্গম নরকম -এ অভিনয় করেছিলেন তখন গীতিকার সি. নারায়ণ রেড্ডি তার পিতৃদত্ত নাম পরিবর্তন করে নতুন নামকরন করেন।   অভিনয় জীবন  অন্নপূর্ণা ১৯৭৫ সালে তার অভিনয় জীবন শুরু করেন। তিনি সামসারাম ওকা চাদারঙ্গম, মুথ্যামন্ত মুড্ডু, স্বর্গাম নারকম, অ্যাসেম্বলি রাউডি-তে তার চরিত্রের জন্য আজও স্মরণীয় হয়ে আছেন। তিনি ১৯৮০-এর দশকে জনপ্রিয় তেলুগু সিনেমার নায়ক চিরঞ্জীবীর প্রায় সব সিনেমাতে তার বিপরীতে অভিনয় করেছিলেন। তাদের অভিনীত কয়েকটি জনপ্রিয় ছবি হল, ডোঙ্গা, চট্টমথো পোরাত্তম, সংরক্ষা, রাক্ষসশুডু, ত্রিনেত্রুডু, মারানা মৃদঙ্গম, কয়েদি নং ৭৮৬, এবং জ্বালা।  তিনি তামিল চলচ্চিত্র যেমন নাদোদি পাট্টুকরন, এবং ভারাভু নাল্লা উরাভু ইত্যাদি এবং হিন্দি চলচ্চিত্র যেমন ওয়াক্ত কা শাহেনশাহ, এবং কানুন কি হাতকাড়ি -তেও অভিনয় করেছেন।  কয়েক বছর বিরতি নেওয়ার পর তিনি ২০০৭ সালে তেলুগু চলচ্চিত্র ইভাদিতে নাকেন্তি এবং গোদাভায় যথাক্রমে মা এবং ঠাকুমার চরিত্রে অভিনয়ের সাথে তার অভিনয় জীবনের দ্বিতীয় পর্ব শুরু করেন। অন্নপূর্ণা, যিনি মোহন বাবুর সাথে স্বর্গম নরকম-এ প্রধান অভিনেত্রীর ভূমিকায় অভিনয় করেছিলেন, তিনি অ্যাসেম্বলি রাউডি (১৯৯১) ছবিতে মোহন বাবুর মায়ের ভূমিকায় অভিনয় করেছিলেন।  তিনি ৭০০ থেকে ৮০০ টিরও বেশি চলচ্চিত্রে অভিনয় করেছেন।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:তেলুগু অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:নন্দী পুরস্কার বিজয়ী বিষয়শ্রেণী:কৃষ্ণা জেলার ব্যক্তি বিষয়শ্রেণী:অন্ধ্রপ্রদেশের অভিনেত্রী বিষয়শ্রেণী:বিজয়ওয়াড়ার অভিনেত্রী